„Ptolemej" preusmjerava ovdje. Za ostala značenja, v. Ptolemej (razvrstavanje).
 Za Aleksandrovog generala i egipatskog kralja, v. Ptolemej I Soter.
Klaudije Ptolomej
**Klaudije Ptolomej** ili **Claudius Ptolemaeus** (grčki: *Κλαύδιος Πτολεμαῖος*; iza 83. – 161. poslije Kr.), poznat na hrvatskom kao **Ptolemej**, bio je starogrčki ili staroegipatski matematičar, geograf, astronom, i astrolog koji je živio u Rimskom Egiptu, vjerojatno rođen u Tebaidi u gradu zvanom Ptolemais Hermiasov, a umro u Aleksandriji. U svojoj knjizi *Almegest* je zabilježio položaj 1080 zvijezda i podijelio ih u 48 zviježđa. Njegov sustav je pošao od Aristotelovih vjerovanja i održao se 1400 godina.

Ptolomej je napisao nekoliko znanstvenih rasprava, od kojih će tri odigrati znatnu ulogu u razvoju islamske i europske znanosti. Prva od tih astronomska je rasprava koja je danas poznata kao *Almagest* (na grčkom, *Η Μεγάλη Σύνταξις*, *Velika rasprava*, izvorno *Μαθηματική Σύνταξις*, *Matematička rasprava*). Druga je *Geografska uputa*, koja predstavlja temeljit prikaz zemljopisnoga znanja grčko-rimskoga svijeta. Treća je astrološka rasprava poznata kao *Tetrabiblos* (*Četveroknjižje*) u kojoj on pokušava horoskopsku astrologiju prilagoditi tadašnjoj Aristotelovskoj filozofiji prirode. Također je objavio i velik broj astronomskih karata, koje su u razdoblju renesanse imale velik utjecaj na razvoj europskog zemljopisa i kartografije. Detaljno je razradio geocentrični sustav koji je po njemu nazvan **Ptolomejev sustav**.

Almagest
--------

*Quadripartitum*, 1622
***Almagest*** (arap. *[taqrīr] al-mağasti*: *Najveće [djelo]*), naslov, u arapskom prijevodu, Ptolemejeva kapitalnoga djela *Veliki znanstveni sustav [astronomije]* napisana na grčkome (*‛Hμεγίστη σύνταξıς*) u 13 svezaka, s potankim prikazom geocentričnog sustava. Uključuje i katalog 1022 zvijezde s podatcima o njihovim položajima i zvjezdanim veličinama. Katalog potječe vjerojatno od Hiparha.

Izvori
------

1. ↑   **Almagest**,  "Hrvatska enciklopedija", Leksikografski zavod Miroslav Krleža, www.enciklopedija.hr, 2014.

Vanjske veze
------------

***Klaudije Ptolomej*** na Wikimedijinoj ostavi

Primarni izvori
* Ptolemy's Tetrabiblos at LacusCurtius (English translation, with introductory material)
* Ptolemy's Geography at LacusCurtius (English translation, incomplete)
* Extracts of Ptolemy on the country of the Seres (China) (English translation)

Sekundarni materijal
* Ptolemy at SkyScript - *The Life and Work of Ptolemy*
* Ptolemy biography Arhivirano 2005-05-29 na Wayback Machine-u (Bill Arnett's site)
* Ptolemy's Geography of Northwestern Europe Arhivirano 2005-05-06 na Wayback Machine-u
* History of Cartography Arhivirano 2011-09-27 na Wayback Machine-u including a discussion of the Geographica
* Claudius Ptolemaeus (Ptolemy): Representation, Understanding, and Mathematical Labeling of the Spherical Earth
* Eratosthenes of Cyrene - Some Remarks Arhivirano 2006-09-28 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 54152998
* LCCN: n50032768
* ISNI: 0000 0001 2280 0429
* GND: 118641786
* SELIBR: 196576
* SUDOC: 027084396
* BNF: cb11920750r (podaci)
* BIBSYS: 90199407
* ULAN: 500330559
* HDS: 048292
* NLA: 35435417
* NDL: 00453423
* NKC: ola2002159448
* BNE: XX1136821
* CiNii: DA00259895
* CONOR.SI: 247845731
* NSK: 000051769

 |